
шешіміне қосымша




«Облыстың (қаланың, ауданның) Құрметті азаматы» атағын беру
қағидалары


1-тарау. Жалпы ережелер

1. Осы «Облыстың (қаланың, ауданның) Құрметті азаматы» атағын беру қағидалары (бұдан әрі – Қағидалар) Қазақстан Республикасының «Қазақстан Республикасындағы жергілікті мемлекеттік басқару және өзін-өзі басқару туралы» Заңының 6-бабы 1-тармағының 12-2) тармақшасына сәйкес әзірленді және «Облыстың (қаланың, ауданның) Құрметті азаматы» атағын беру тәртібін айқындайды.
2. «Облыстың (қаланың, ауданның) Құрметті азаматы» атағын беру (бұдан әрі – «Құрметті азамат» атағы) елеулі еңбек үлесін қосқан азаматтардың көп жылғы жемісті қызметі мен бастамашылдығын қоғам тарапынан мойындау және көтермелеу болып табылады, сондай-ақ азаматтардың еңбек және қоғамдық белсенділігін арттыруға бағытталған.
3. «Құрметті азамат» атағы облыста (қалада, ауданда) кемінде 10 жыл еңбек еткен Қазақстан Республикасының азаматтарына және шетел азаматтарына мына талаптардың біріне сәйкес келген жағдайда беріледі:
1) кәсіби немесе азаматтық борышын орындау кезінде көрсеткен ерлігі, сондай-ақ заңдылық пен құқықтық тәртіпті нығайту жөніндегі жұмысқа қосқан үлесі үшін;
2) мемлекеттік, саяси және қоғам қайраткерлеріне жергілікті мемлекеттік басқару және өзін-өзі басқару саласындағы тиімді қызметі, сондай-ақ өңірдің әлеуметтік-экономикалық дамуына қосқан үлесі үшін;
3) қоғамдық қызметтегі жетістіктері және қайырымдылық қызметі үшін;
4) облыста (қалада, ауданда) спорт пен мәдениет, ғылым, білім беру, денсаулық сақтау, құрылыс, кәсіпкерлік, бизнес және ауыл шаруашылығы салаларын дамытуға үлес қосқаны үшін;
5) тәуелсіз және егемен Қазақстанның тұтастығын сақтау, этносаралық қатынастар мен келісімді, достық пен ынтымақтастықты нығайтуға қосқан ерен еңбегі үшін.


2-тарау. «Құрметті азамат» атағын беру тәртібі

4. «Құрметті азамат» атағына ұсынылатын әрбір адамға Қағидаларға 1-қосымшаға сәйкес нысан бойынша марапаттау парағы жасалады.
«Құрметті азамат» атағын беру туралы өтінішхаттарды жергілікті атқарушы органдар, шығармашылық одақтар (еңбек және шығармашылық ұжымдар) және басқа да ұйымдар еркін нысанда енгізеді.
Марапаттау парағында «Құрметті азамат» атағына ұсынылатын адамның жеке басын сипаттайтын деректер, тиісті қызмет саласындағы жалпы еңбек өтілі, адамның еңбек, кәсіби немесе қоғамдық қызметі туралы мәліметтер, нақты еңбегі, жұмысының тиімділігі мен сапасы туралы мәліметтер көрсетіледі.
Марапаттау парағына ұйымның басшысы қол қояды және қол қойған ұйымдардың мөрлерімен расталады.
«Құрметті азамат» атағына ұсынылатын әрбір адамға ұсыныс жеке-жеке дайындалады.
Облыс әкімдігі жанындағы Қазақстан Республикасының Мемлекеттік наградалар жөніндегі комиссиясының (бұдан әрі – Мемлекеттік наградалар жөніндегі комиссия) отырысына дейін отыз күннен аз уақыт бұрын келіп түскен марапаттау құжаттары қарауға қабылданбайды.
5. Марапаттау парағын Мемлекеттік наградалар жөніндегі комиссия ресімдейді.
6. Медальдар мен оларға берілетін куәліктерді дайындау, сондай-ақ олардың есебі мен сақталуы облыс (қала, аудан) әкімінің аппаратына жүктеледі.
7. Өз кандидатураларын өздері ұсынған адамдардан келіп түскен «Құрметті азамат» атағын беру туралы өтінішхаттар қаралмайды.
Облыстың қаласы немесе ауданының «Құрметті азаматы» атағына ие адамды қайта ұсынуға жол берілмейді.
«Құрметті азамат» атағын қайтыс болғаннан кейін ел мүддесін қорғау кезінде көрсеткен ерлігі, батылдығы, қаһармандығы үшін және адам өмірін құтқаруға байланысты жағдайларда беруге болады.
8. Өтінішхат Мемлекеттік наградалар жөніндегі комиссияда қаралады.
9. Мемлекеттік наградалар жөніндегі комиссияның шешімі дауыстардың көпшілік санымен қабылданады. Дауыстар тең болған жағдайда комиссия төрағасының дауысы шешуші болып табылады.
10. Мемлекеттік наградалар жөніндегі комиссияның шешімі ұсынымдық сипатта болады және оның барлық мүшелері қол қоятын хаттамамен ресімделеді.
11. «Құрметті азамат» атағы облыс, қала, облыс аудандары бойынша тиісінше әр екі жыл сайын Қазақстан Республикасының және шетел азаматтарының он адамына дейін берілуі мүмкін.
Облыстың (қаланың, ауданның) мерейтойлық датасына орай «Құрметті азамат» атағы қосымша әр бес жыл сайын беріледі және Қазақстан Республикасының және шетел азаматтарының бес адамына дейін берілуі мүмкін.
Облыс (қала, аудан) әкімінің ұсынысы бойынша қауіпті табиғи құбылыстың, апаттың, дүлей зілзаланың немесе өзге де авариялық жағдайдың салдарын жоюға немесе оның алдын алуға көмек көрсеткен Қазақстан Республикасының және шетел азаматтарына «Құрметті азамат» атағы берілуі мүмкін.
12. «Құрметті азамат» атағын беру туралы тиісті мәслихаттың шешімі жергілікті бұқаралық ақпарат құралдарында жарияланады.
13. «Құрметті азамат» атағы мына адамдарға берілмейді:
1) «Құрметті азамат» атағына ұсынылған кезде Қазақстан Республикасының заңнамасында белгіленген тәртіппен өтелмеген немесе алынбаған соттылығы бар адамдарға;
2) сот шешімімен әрекетке қабілетсіз немесе әрекет қабілеті шектелген деп танылған адамдарға.


3-тарау. Медаль мен куәлікті табыстау тәртібі

14. Тиісті мәслихаттың «Құрметті азамат» атағын беру туралы шешімі күшіне енген күннен бастап екі айдан кешіктірмей, осы атақ берілген адамға салтанатты жағдайда медаль және «Құрметті азамат» атағына берілетін куәлік табыс етіледі.
Сондай-ақ медаль мен «Құрметті азамат» атағына берілетін куәлікті мемлекеттік және ұлттық мерекелерге орай, бірақ тиісті мәслихаттың «Құрметті азамат» атағын беру туралы шешімі күшіне енген күннен бастап екі айдан кешіктірмей табыстауға болады.
«Құрметті азамат» атағына берілетін медаль мен куәлікті облыстардың (қалалардың, аудандардың) әкімдері немесе мәслихат төрағасы табыстайды.
15. Медаль мен куәлікті табыстау алдында тиісті мәслихаттың «Құрметті азамат» атағын беру туралы шешімі жария етіледі.
Медаль мен куәлік «Құрметті азамат» атағы берілген адамға жеке табысталады.
Егер «Құрметті азамат» атағы берілген адам денсаулық жағдайына байланысты табыстау рәсіміне келе алмаса, медаль мен куәлік оның орналасқан жерінде табысталуы мүмкін.
«Құрметті азамат» атағы қайтыс болғаннан кейін берілген жағдайда, атақ беру туралы құжаттар, сондай-ақ оған арналған медаль қайтыс болған адамның отбасы мүшелеріне табысталады.
Қайтыс болған адамның Қазақстан Республикасының азаматтық заңнамасының талаптарын ескере отырып ресімделген мұрагерлерінің келісімімен «Құрметті азамат» атағын беру туралы құжаттар және оған арналған медаль мұражайларға сақтауға берілуі мүмкін.
Мұрагерлері болмаған жағдайда, «Құрметті азамат» атағын беру туралы құжаттар және оған арналған медаль мұражайларға сақтауға беріледі.
16. «Құрметті азамат» атағына арналған медаль осы Қағидаларға 2-қосымшаға сәйкес нысан бойынша дайындалады.
«Құрметті азамат» атағына ие болған әрбір адамға медальмен бірге 3-қосымшаға сәйкес нысан бойынша медальға арналған куәлік беріледі.
«Құрметті азамат» атағына берілетін куәлікке облыс (қала, аудан) мәслихатының төрағасы қол қояды.
17. Медальдар мен оларға берілетін куәліктерді дайындауға жұмсалатын шығыстар тиісті жергілікті бюджет қаражаты есебінен жүзеге асырылады.


4-тарау. Қорытынды ережелер

18. Соттың айыптау үкімі заңды күшіне енген жағдайда, «Құрметті азамат» атағынан айыру тиісті мәслихаттың шешімі бойынша жүзеге асырылады.
19. «Құрметті азамат» атағынан айырылған адам осы атақты беруге қайта ұсынылмайды.















[bookmark: _Hlk236143439]«Облыстың (қаланың, ауданның) Құрметті азаматы» атағын берудің қағидаларына 
1-қосымша

Нысан

___________________
облыстың (қаланың, ауданның)
МАРАПАТТАУ ПАРАҒЫ

1. Тегі, аты, әкесінің аты (ол болған жағдайда)________________________
2. Жеке сәйкестендіру нөмірі (ЖСН) ________________________________
3. Лауазымы, жұмыс, қызмет орны (кәсіпорын, мекеме, ұйым бөлімшесінің
нақты атауы дәл көрсетілуі керек)___________________
4. Жынысы ______________
5. Туған жылы мен туған жері________________
6. Білімі ________________________
7. Ғылыми дәрежесі, ғылыми атағы ____________________________
8. Қазақстан Республикасының қандай мемлекеттік наградаларымен
наградталған және наградталған уақыты:________________________________
9. Үйінің мекенжайы __________________________________________
10. Жалпы жұмыс өтілі ______
11. Саладағы еңбек өтілі _______
12. Тиісті қызмет саласындағы еңбек өтілі, тұлғаның еңбек, кәсіби немесе
қоғамдық қызметі туралы мәліметтер _________________
13. Наградталушының нақты айрықша еңбегін сипаттайтын мінездеме:
Кандидатура ____________________________________________________
(кәсіпорынның, мекеменің, ұйымның атауы
_________________________________________талқылау болған уақыт,
хаттаманың №)_________________________________ талқыланып, ұсынылған.
Мына___________________________________________атағына
ұсынылады
(облыстың (қаланың,ауданның) «Құрметті азаматы» атағы)
Ұйым басшысы ___________________________ __________________________
(ТАӘ) (ол болған жағдайда) (ТАӘ) (ол болған жағдайда)
___________________________ ______________ (қолы) (қолы)

«Облыстың (қаланың, ауданның) Құрметті азаматы» атағын берудің қағидаларына
2-қосымша


	
                                                                                        Нысан 
1. Медальдің эскизі мен сипаттамасы:


	Медальдің аверсі
	Медальдің реверсі

	
Медаль аверсінің ортасында өңірлік нышанның бейнесі. Жоғары шеткі бөлігін бойлай облыстың (қаланың, ауданның)
құрметті азаматы деген жазу жазылады
	
Реверсінде медальдің реттік нөмірі орналасқан.




Медальге мынадай талаптар қойылады:
1) медальдің визуалды құрамдас бөлігі, көлемді бейнесі және (немесе) моделі анық бедері бар;
2) медаль жобасында ресми атаулар, жазулар және басқа да мәтіндер қазақ тілінде жазылады;
Медальдің дизайнын дайындау кезінде:
1) медаль жезден диаметрі 34 миллиметр (бұдан әрі – мм) шеңбер пішінінде жасалады. Медальдің аверсі жылтырақ;
2) реверсінде медальдің реттік нөмірі орналасады;
3) медаль құлақша мен шығыршық арқылы көгілдір түсті муар лентасымен қапталған, ені 30 мм және биіктігі 50 мм алтытбұрышты тағанға жалғанады. Медаль киімге визорлы бекіткіші бар түйреуіш арқылы бекітіледі.










«Облыстың (қаланың, ауданның) Құрметті азаматы» атағын берудің қағидаларына
3-қосымша


Нысан
Куәлік эскизі:

	Куәліктің алғы сол жағы
	Куәліктің алғы оң жағы

	


(Медальдің сурет)
	Облыстың (қаланың, ауданның)
атауы
№ куәлік
ТАӘ (ол болған жағдайда)
Мәслихаттың шешімі жазылады
Облыстың (қаланың, ауданның)
мәслихат төрағасының қолы мен мөрі






	Куәліктің артқы сол жағы
	Куәліктің артқы оң жағы

	




	


Облыстың (қаланың, ауданның)
өңірлік нышанының бейнесі








